《送臧奎赴举》
宋代·魏野

艰难天府解，去掇喜还悲。
旧相和文荐，偏亲带病辞。
剑如机不用，琴似影相随。
仆为初招戆，驴因贱买赢。
穷途谁恻隐，贫卷自装褫。
饯送重阳后，荣归上巳时。
泪多同永别，酒少若轻离。
又使林中客，从今役所思。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。